Nr. ............/.......................2021

**REFERAT DE APROBARE**

**pentru modificarea şi completarea Ghidului de finanţare a Programului naţional de înlocuire a echipamentelor electrice şi electronice uzate cu unele mai performante din punct de vedere energetic, aprobat prin Ordinul ministrului mediului, apelor şi pădurilor nr. 2.089/2020**

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare ***a proiectului de ordin pentru modificarea şi completarea Ghidului de finanţare a Programului naţional de înlocuire a echipamentelor electrice şi electronice uzate cu unele mai performante din punct de vedere energetic, aprobat prin Ordinul ministrului mediului, apelor şi pădurilor nr. 2.089/2020.***

Baza legală a proiectului de ordin supus aprobării o constituie prevederile art. 12 alin. (4) din *Ordonanța de urgență a Guvernului nr. 115/2011 privind stabilirea cadrului instituțional și autorizarea Guvernului, prin Ministerul Finanțelor Publice, de a scoate la licitație certificatele de emisii de gaze cu efect de seră atribuite Romaniei la nivelul Uniunii Europene, aprobată prin Legea nr. 163/2012, cu modificările și completările ulterioare.* Potrivit art. 12 alin. (4) din actul normativ menționat, *”(4) Categoriile de beneficiari şi metodologia de finanţare care prevede analiza, selectarea, aprobarea, implementarea şi monitorizarea proiectelor prevăzute la alin. (1) se stabilesc prin ghidul de finanţare aferent fiecărui program, aprobat prin ordin al ministrului autorităţii publice centrale pentru protecţia mediului*.”

Ghidul de finanţare a *Programului național de înlocuire a echipamentelor electrice și electronice uzate cu unele mai performante din punct de vedere energetic* a fost aprobat prin Ordinul ministrului mediului, apelor și pădurilor nr. 2089/2020, publicat în Monitorul Oficial al României, Partea I, nr. 1139 din 26 noiembrie 2020 și modificat și completat prin Ordinul ministrului mediului, apelor și pădurilor nr. 2.200/2020, Ordinul ministrului mediului, apelor și pădurilor nr. 786/2021 și Ordinul ministrului mediului, apelor și pădurilor nr. 1.746/2021.

Analizând rezultatele primei sesiuni de derulare a programului, s-a decis modificarea ghidului de finanțare, în sensul extinderii claselor energetice incluse în program pentru unele echipamente, precum și alte modificări referitoare la vouchere.

Astfel, prezentul proiect de ordin conține următoarele modificări la ghidul de finanțare:

 Introducerea a două noi clase pentru televizoare;

 Introducerea unei prevederi clare, explicite cu privire la caracterul netransmisibil al voucherelor;

 Introducerea unor prevederi ce permit utilizarea în anul următor a sumelor rămase disponibile;

 alte corelări și actualizări cu prevederile inițiale.

Proiectul de act normativ astfel cum este prezentat a fost avizat în ședința Comitetului Director al Administrației Fondului pentru Mediu din 14.10.2021.

Pentru motivele invocate, vă rugăm să aprobați ***proiectul de ordin pentru modificarea şi completarea Ghidului de finanţare a Programului naţional de înlocuire a echipamentelor electrice şi electronice uzate cu unele mai performante din punct de vedere energetic, aprobat prin Ordinul ministrului mediului, apelor şi pădurilor nr. 2.089/2020.***

**PREȘEDINTE,**

**Fülöp Lóránd-Árpád**

Șef serviciu Analiză și Avizare, Direcția Juridică